Calitzdorp Vier se aansoek om te appelleer geweier - DieHoorn
Calitzdorp Vier se aansoek om te appelleer geweier
’N AANSOEK van vier mans van Calitzdorp wat elk vyf jaar gevangenisstraf ingevolge Art 276 (1) ( i) opgelê is vir die verwoesting van ’n restaurant op die plaas Groenfontein, om teen hul vonnisse te appelleer, is verlede Dinsdag in die Oudtshoorn Streekhof van die hand gewys.
Morné Nel (33), Mervin van Wyngaardt (28), Geraldo Ewerts (22) en Elton van Wyngaardt (26) wat die Aloe Aloe Restaurant van Erica Calitz met groot klippe verwoes het, is aan opsetlike saak­beskadiging, aanranding om ernstig te beseer en diefstal skuldig bevind.
Nadat ’n aansoek geliasseer is om ’n petisie teen die weiering by die hooggeregshof in te dien, het streeklanddros Daniel Boks ’n aansoek om borg­tog geweier.
Die vier se regsverteenwoordiger, Eugene Roos, het na ’n onlangse hofsaak verwys waarin die voormalige burgemeester van Oudtshoorn, Gordon April, se aansoek om borgtog in die streekhof geweier is, maar hy wel later borgtog in die hooggeregshof toegestaan is in afwagting op die uitslag van ’n petisie.
Volgens landdros Boks is hy van mening dat die vier mans se vonnis nie onvanpas of buitensporig hoog is nie, maar dat dit eintlik ligte vonnisse is.
“Die hof is van mening dat ’n ander hof nie tot ’n ander beslissing en mindere vonnis vir die ernstige misdrywe sal kom nie,” het die landdros gesê.
Die vier mans kan na die uitdiening van slegs tien maande om parool aansoek doen, terwyl ’n beslissing ten opsigte van ’n petisie veel langer kan neem.
Vyf jaar tronkstraf vir man wat vrou huis toe moet dra
Deur Garnett Wicomb ’N MAN (23) van Calitzdorp wat sy meisie so erg aangerand het dat sy nie kon...
Stok in wiel van Nigeriër wat huis toe wil gaan
Deur Garnett Wicomb ’N NIGERIESE burger wat tans voor die hof in Oudtshoorn verskyn, maar onlangs toestemming gekry het om...
Drie van Umtata voor vir bedrog en besit van diefstaltoerusting
Deur Marlene Malan DRIE inwoners van Umtata het gister in die Prins Albert Landdroshof verskyn op aanklagte van bedrog...
Bedrogsaak teen egpaar uitgestel
Deur Garnett Wicomb DIE saak teen ’n egpaar van Oudtshoorn wat tereg staan op 68 klagtes van bedrog waarby...
Skoolhoof nou eers Oktober voor
Verdediging nie gelukkig met onduidelike foto’s Deur Garnett Wicomb DIE saak teen ’n skoolhoof van ’n primêre skool in...
Aansoek na Hooggeregshof in Montana-saak
• Vonke spat oor beweerde onreëlmatighede Deur Garnett Wicomb DIE regsverteenwoordiger van ’n vrou wat van die diefstal van...
Man wat interdikte verbreek, kry opgeskorte vonnis
‘n Man wat twee beskermingbevele wat sy gewese vrou teen hom verkry het, verbreek het, is gister in die...
Vrou vroegoggend met mes oorvalKlein Karoo Wynproeklub kuier in die Robertson Wynvallei